PMIndiaData/PMIndiaSum huggingface dataset:
પ્રધાનમંત્રીની ઈઝરાયલ અને જર્મનીની આગામી મુલાકાત

પ્રધાનમંત્રી 4થી 6 જુલાઈ, 2017 દરમિયાન ઈઝરાયલની મુલાકાત લેશે. પ્રધાનમંત્રી 12મી જી-20 સમિટમાં ભાગ લેવા 6થી 8 જુલાઈ, 2017 દરમિયાન જર્મનીમાં હેમ્બર્ગની મુલાકાત પણ લેશે. પોતાના એકાઉન્ટમાંથી શ્રેણીબદ્ધ ફેસબુક પોસ્ટમાં પ્રધાનમંત્રીએ કહ્યું હતું કેઃ “હું ઈઝરાયલના પ્રધાનમંત્રી બેન્જામિન નેતાન્યાહુના આમંત્રણ પર 4-6 જુલાઈ, 2017 દરમિયાન ઈઝરાયલની મુલાકાત લઇશ. ઈઝરાયલની મુલાકાત લેનાર હું પ્રથમ ભારતીય પ્રધાનમંત્રી બનીશ. હું આ ઐતિહાસિક અને અભૂતપૂર્વ મુલાકાતને લઈને આતુર છું, જે બંને દેશો અને તેના લોકોને એકબીજાની વધારે નજીક લાવશે. ચાલુ વર્ષે ભારત અને ઈઝરાયલ આપણા રાજદ્વારી સંબંધોના 25મા વર્ષની ઉજવણી કરે છે. હું પારસ્પરિક લાભ માટે વિવિધ ક્ષેત્રોમાં આપણી ભાગીદારીને વધારે મજબૂત કરવા તમામ પાસાંઓ પર પ્રધાનમંત્રી નેતાન્યાહુ સાથે ઊંડાણપૂર્વક વાત કરીશ. અમારી પાસે આતંકવાદ જેવા મુખ્ય સામાન્ય પડકારો પર ચર્ચા કરવાની પણ તક હશે. હું રાષ્ટ્રપતિ રુવેન રુવિ રિવ્લિનને મળીશ – જેમને ગયા વર્ષે નવેમ્બરમાં નવી દિલ્હીમાં અન્ય વરિષ્ઠ નેતાઓ સાથે આવકારવાની મને તક મળી હતી. આ મુલાકાત દરમિયાન મારા કાર્યક્રમમાં મને ઈઝરાયલના સમાજ સાથે જોડાવાની તક મળશે. હું ખાસ કરીને ઈઝરાયલમાં રહેતા વાઇબ્રન્ટ ભારતીય સમુદાય સાથે આદાનપ્રદાન કરવા આતુર છું, જે આપણા બંને દેશના લોકો વચ્ચે જીવંત અને મજબૂત કડી છે. આર્થિક ક્ષેત્રની વાત કરું તો હું ભારતીય અને ઈઝરાયલની વિવિધ કંપનીઓ અને સ્ટાર્ટ-અપ્સના સીઇઓ સાથે વ્યવસાય અને રોકાણને વધારવાની આપણી સહિયારી પ્રાથમિકતા પર ચર્ચા કરીશ. ઉપરાંત મને આશા છે કે ઓન-સાઇટ મુલાકાતો મારફતે મને ટેકનોલોજી અને નવીનતામાં ઈઝરાયલની સિદ્ધિઓ જોવા જાણવાની તક મળશે. મારા રોકાણ દરમિયાન મને હોલોકાસ્ટ (કત્લેઆમ)ના પીડિતોની યાદમાં નિર્માણ પામેલ યાદ વાશેમ મેમોરિયલ મ્યુઝિયમની મુલાકાત લેવાની તક મળશે. હોલોકાસ્ટને માનવ ઇતિહાસની મોટી કરુણાંતિકાઓમાં સ્થાન આપવામાં આવે છે. પછી હું 1918માં હાઇફાને મુક્ત કરાવવા માટે પોતાના જીવનનું બલિદાન આપનાર ભારતીય સૈનિકોના સાહસને શ્રદ્ધાંજલિ પણ આપીશ. હું 6 જુલાઈના રોજ 12મી જી-20 સમિટ માટે હેમ્બર્ગની મુલાકાત શરૂ કરીશ, જેનું યજમાન જર્મની છે. 7 અને 8 જુલાઈ એમ બે દિવસ હું અત્યારે આપણી દુનિયાને અસર કરતા મહત્વપૂર્ણ મુદ્દાઓ પર અન્ય જી-20ના નેતાઓ સાથે ચર્ચાવિચારણા કરવા આતુર છું, જેમાં આર્થિક વૃદ્ધિ, સ્થાયી વિકાસ તથા શાંતિ અને સ્થિરતાના મુદ્દા સામેલ છે. અમે ગયા વર્ષે યોજાયેલી હાંગ્ઝો સમિટથી અત્યાર સુધી લેવાયા નિર્ણયોમાં થયેલી પ્રગતિની સમીક્ષા કરીશું તથા આતંકવાદ, આબોહવા, સ્થાયી વિકાસ, વૃદ્ધિ અને વેપાર, ડિજિટલાઇઝેશન, સ્વાસ્થ્ય, રોજગારી, સ્થળાંતરણ, મહિલાઓનું સશક્તીકરણ અને આફ્રિકા સાથે ભાગીદારી જેવા મુદ્દાઓ પર ચર્ચા કરીશું. આ વર્ષ માટે પસંદ કરેલી થીમ છેઃ “શેપિંગ એન ઇન્ટર-કનેક્ટેડ વર્લ્ડ” એટલે કે એકબીજા સાથે જોડાયેલી દુનિયાને આકાર આપવો. અગાઉની જેમ હું સમિટ દરમિયાન વિવિધ નેતાઓને મળીને પારસ્પરિક હિતના દ્વિપક્ષીય મુદ્દાઓ પર અભિપ્રાયોનું આદાનપ્રદાન કરવાની તક ઝડપવા આતુર છું.”
પ્રધાનમંત્રીનું  રાષ્ટ્રને  સંબોધન

તમામ દેશવાસીઓને આદર પૂર્વકના નમસ્કાર, કોરોના સંક્રમણનો સામનો કરતા કરતા વિશ્વને અત્યારે ચાર મહિનાથી વધુ સમય થઇ ગયો છે. આ દરમિયાન તમામ દેશોના 42 લાખથી વધુ લોકો કોરોનાની ચેપગ્રસ્ત બન્યા છે. પોણા ત્રણ લાખથી વધુ લોકોના દુઃખદ અવસાન થયા છે. ભારતમાં પણ લોકોએ પોતાના સ્વજનો ગુમાવ્યા છે. હું તે તમામની પ્રત્યે મારી સંવેદના વ્યક્ત કરું છું. સાથીઓ, એક વાયરસે આખી દુનિયાને ઉથલ પુથલ કરી નાખી છે. આખા વિશ્વમાં કરોડો જિંદગીઓ સંકટનો સામનો કરી રહી છે. આખી દુનિયા જિંદગી બચાવવાના જંગમાં લાગેલી છે. આપણે આવું સંકટ ના તો જોયું છે, ના તો સાંભળ્યું છે. નિશ્ચિતપણે માનવ જાતિ માટે આ બધું જ અકલ્પનીય છે, આ સંકટ અભૂતપૂર્વ છે. પરંતુ થાકવું, હારવું, તૂટી જવું, વિખેરાઈ જવું એ માનવીને મંજૂર નથી. સતર્ક રહીને, આવા જંગના તમામ નિયમોનું પાલન કરીને, હવે આપણે બચવાનું પણ છે અને આગળ પણ વધવાનું છે. આજે જ્યારે દુનિયા સંકટમાં છે ત્યારે આપણે આપણો સંકલ્પ વધુ મજબૂત કરવો પડશે. આપણો સંકલ્પ આ સંકટ કરતા પણ વિરાટ હશે. સાથીઓ, આપણે ગઈ સદીથી જ સાંભળતા આવ્યા છીએ કે 21મી સદી હિન્દુસ્તાનની છે. આપણને કોરોનાની પહેલાની દુનિયાને, વૈશ્વિક વ્યવસ્થાઓને વિસ્તૃત રીતે જોવા સમજવાનો અવસર મળ્યો છે. કોરોના સંકટ પછી પણ વિશ્વમાં જે સ્થિતિઓ બની રહી છે, તેને પણ આપણે સતત જોઈ રહ્યા છીએ. જ્યારે આપણે આ બંને કાળખંડોને ભારતની દ્રષ્ટિએ જોઈએ છીએ તો લાગે છે કે 21મી સદી ભારતની હોય એ આપણું સપનું નથી પણ તે આપણા સૌની જવાબદારી છે. પરંતુ તેનો માર્ગ કયો હશે? વિશ્વની વર્તમાન પરિસ્થિતિ આપણને શીખવાડે છે કે તેનો માર્ગ એક જ છે – “આત્મનિર્ભર ભારત”. સાથીઓ, એક રાષ્ટ્રના રૂપમાં આજે આપણે એક મહત્વના પડાવ પર ઉભા છીએ. આટલી મોટી આપત્તિ, ભારત માટે એક સંકેત લઈને આવી છે, એક સંદેશ લઈને આવી છે, એક અવસર લઈને આવી છે. હું એક ઉદાહરણની સાથે મારી વાત રજૂ કરીશ. જ્યારે કોરોના સંકટ શરુ થયું, ત્યારે ભારતમાં એક પણ પીપીઈ કીટ બનતી નહોતી. એન-95 માસ્કનું ભારતમાં નામનું જ ઉત્પાદન થતું હતું. આજે સ્થિતિ એવી છે કે ભારતમાં જ દરરોજ 2 લાખ
પ્રધાનમંત્રીએ રાંચીમાં પ્રધાનમંત્રી જન આરોગ્ય યોજના (પીએમજેએવાય)નો શુભારંભ કર્યો

પ્રધાનમંત્રી શ્રી નરેન્દ્ર મોદીએ આજે ઝારખંડનાં રાંચીમાં સ્વાસ્થ્ય વીમા યોજના – પ્રધાનમંત્રી જન આરોગ્ય યોજનાની શરૂઆત કરી હતી. પ્રધાનમંત્રીએ પીએમજેએવાયને એક વિશાળ જાહેર સભામાં શુભારંભ કરવા માટે મંચ પર પહોંચતા અગાઉ એક પ્રદર્શનની મુલાકાત પણ લીધી હતી. આ કાર્યક્રમમાં પ્રધાનંમત્રીએ ચાઈબાસા અને કોડરમામાં મેડિકલ કોલેજોનાં ભૂમિપૂજનની તકતીનું અનાવરણ પણ કર્યું હતું. તેમણે 10 સ્વાસ્થ્ય અને કલ્યાણ કેન્દ્રોનું પણ ઉદઘાટન કર્યું હતું. આ પ્રસંગે બોલતા પ્રધાનમંત્રીએ જણાવ્યું હતું કે, આ યોજનાની શરૂઆત ગરીબોમાં અતિ ગરીબ અને સમાજનાં વંચિત વર્ગોને શ્રેષ્ઠ સ્વાસ્થ્ય સેવા અને સારવાર પ્રદાન કરવાનાં ઉદ્દેશ સાથે થઈ છે. તેમણે કહ્યું હતું કે, આ યોજના અંતર્ગત દર વર્ષ દરેક કુટુંબને રૂ. 5 લાખનો સ્વાસ્થ્ય વીમો આપવાનાં વિચાર કરવામાં આવ્યો છે, જેનો લાભ 50 કરોડથી વધારે લોકોને મળશે અને આ દુનિયાની સૌથી મોટી સ્વાસ્થ્ય વીમા યોજના છે. તેમણે જણાવ્યું હતું કે, આ યોજનાનાં લાભાર્થીઓની સંખ્યા યુરોપીય સંઘની વસતિને સમકક્ષ છે, અથવા અમેરિકા, કેનેડા અને મેક્સિકોની સંયુક્ત વસતિ જેટલી છે. તેમણે જણાવ્યું હતું કે, આયુષ્માન ભારતનાં પ્રથમ ભાગ – સ્વાસ્થ્ય અને કલ્યાણ કેન્દ્રની શરૂઆત બાબાસાહેબ આંબેડકરની જયંતિ પર થઈ હતી અને બીજા ભાગ – સ્વાસ્થ્ય વીમા યોજના – દીનદયાળ ઉપાધ્યાયની જયંતિનાં બે દિવસ અગાઉ શરૂ કરવામાં આવી છે. પ્રધાનમંત્રીએ પીએમજેએવાયની વ્યાપકતા વિશે વિસ્તારપૂર્વક બોલતાં જણાવ્યું હતું કે, તેમાં કેન્સર અને હૃદયરોગ જેવી ગંભીર બિમારીઓ સહિત 1300 રોગો સામેલ હશે. તેમણે કહ્યું હતું કે, આ યોજનામાં ખાનગી હોસ્પિટલ પણ સામેલ હશે. પ્રધાનમંત્રીએ કહ્યું હતું કે, રૂ. 5 લાખની રકમમાં તમામ તપાસ, દવાઓ, હોસ્પિટલમાં ભરતી થઈને સારવારનો ખર્ચ વગેરે પણ સામેલ હશે. તેમણે જણાવ્યું હતું કે, આ યોજના અંતર્ગત અગાઉની બિમારીઓને પણ કવચ પ્રદાન કરવામાં આવશે. તેમણે જણાવ્યું હતું કે, લોકો 14555 ડાયલ કરીને કે સેવા કેન્દ્રનાં માધ્યમથી આ યોજના વિશે વધારે જાણકારી મેળવી શકે છે. પ્રધાનમંત્રીએ જણાવ્યું હતું કે, જે રાજ્યો પીએમજેએવાયનો ભાગ છે અને એનાં નાગરિકો અન્ય કોઈ રાજ્યમાં સ્થળાંતર કરે છે, તો પણ આ યોજનાનો લાભ મેળવી શકે છે. તેમણે કહ્યું હતું કે, દેશભરમાં 13,000થી વધારે હોસ્પિટલને આ યોજનામાં સામેલ કરવામાં આવી છે. પ્રધાનમંત્રીએ આજે ઉદ્ઘાટન કરેલા 10 સ્વાસ્થ્ય અને કલ્યાણકારક કેન્દ્રો વિશે પણ વાત કરી હતી. તેમણે જણાવ્યું હતું કે, દેશભરમાં આ પ્રકારનાં કેન્દ્રોની સંખ્યા 2300 સુધી પહોંચી ગઈ છે. તેમણે જણાવ્યું હતું કે, એમનો લક્ષ્યાંક આગામી ચાર વર્ષોની અંદર ભારતમાં આ પ્રકારનાં 1.5 લાખ કેન્દ્રો ખોલવાનો છે. પ્રધાનમંત્રીએ જણાવ્યું હતું કે, કેન્દ્ર સરકાર દેશમાં સ્વાસ્થ્ય ક્ષેત્રમાં સુધારો કરવા માટે સંપૂર્ણ દ્રષ્ટિકોણ સાથે કામ કરી રહી છે. તેમણે કહ્યું હતું કે, તેમનું ધ્યાન ‘એફોર્ડેબલ હેલ્થકેર’ એટલે કે પરવડે તેવી આરોગ્ય સેવાઓ અને ‘પ્રિવેન્ટિવ હેલ્થકેર’ એટલે કે નિવારણાત્મક આરોગ્ય સેવાઓ એમ બંને પર કેન્દ્રિત છે. પ્રધાનમંત્રીએ વિશ્વાસ વ્યક્ત કરતાં જણાવ્યું હતું કે, પીએમજેએવાય સાથે સંબંધિત તમામ લોકોનાં પ્રયાસો અને ડૉક્ટર્સ, નર્સ, હેલ્થ પ્રોવાઇડર્સ, આશા, એએનએમ વગેરે સમર્પણનાં માધ્યમથી આ યોજના સફળ થશે.
પ્રધાનમંત્રીએ ઓડિશાના ઝારસુગુડામાં માર્ગ અકસ્માતમાં થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઓડિશાના ઝારસુગુડામાં માર્ગ અકસ્માતને કારણે થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રી કાર્યાલયે ટ્વીટ કર્યું; "ઓડિશાના ઝારસુગુડામાં થયેલી દુર્ઘટના દુઃખદ છે. મારા વિચારો એ લોકોના પરિવારો સાથે છે જેમણે અકસ્માતમાં જીવ ગુમાવ્યો છે. હું પ્રાર્થના કરું છું કે ઘાયલો વહેલામાં વહેલી તકે સ્વસ્થ થાય: પીએમ"
કેન્દ્રીય મંત્રીમંડળે ધારચુલા (ભારત)  અને ધારચુલા (નેપાળ) વચ્ચે મહાકાલી નદી પર પુલના નિર્માણ માટે ભારત અને નેપાળ વચ્ચેના એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ધારચુલા (ભારત)- ધારચુલા (નેપાળ) વચ્ચે મહાકાલી નદી પર પુલના નિર્માણ માટે ભારત અને નેપાળ વચ્ચેના સમજૂતી કરાર (એમઓયુ)ને મંજૂરી આપી છે. એમઓયુ પર હસ્તાક્ષર થવાથી બંને દેશો વચ્ચેના રાજદ્વારી સંબંધો વધુ સુધરશે. પૃષ્ઠભૂમિ: નજીકના પડોશીઓ તરીકે, ભારત અને નેપાળ ખુલ્લી સરહદ અને સગા-સંબંધી અને સંસ્કૃતિના લોકો-થી-લોકોના સંપર્કો દ્વારા વર્ગીકૃત થયેલ મિત્રતા અને સહકારના અનન્ય સંબંધો વહેંચે છે. ભારત અને નેપાળ બંને અલગ-અલગ પ્રાદેશિક મંચો એટલે કે
મંત્રીમંડળે યુરોપિયન બેંક ફોર રિકન્સ્ટ્રક્શન એન્ડ ડેવલપમેન્ટ માટે ભારતનાં સભ્યપદની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે યુરોપિયન બેંક ફોર રિકન્સ્ટ્રક્શન એન્ડ ડેવલપમેન્ટ (ઇબીઆરડી) માટે ભારતનાં સભ્યપદને મંજૂરી આપી છે. નાણાં મંત્રાલયનાં આર્થિક બાબતોનાં વિભાગ દ્વારા ઇબીઆરડીનું સભ્યપદ મેળવવા જરૂરી પગલાં હાથ ધરવામાં આવશે. અસર: ઇબીઆરડીનું સભ્યપદ ભારતની આંતરરાષ્ટ્રીય પ્રોફાઇલ વધારશે તથા તેનાં આર્થિક હિતોને પ્રોત્સાહન આપશે. ઇબીઆરડીનાં દેશોની કામગીરી અને ક્ષેત્રની જાણકારી સુલભ કરશે. ભારતની રોકાણની તકોને પ્રોત્સાહન મળશે. તે ઉત્પાદન, સેવા, ઇન્ફોર્મેશન ટેકનોલોજી અને ઊર્જામાં સહ-ધિરાણની તકો મારફતે ભારત અને ઇબીઆરડી વચ્ચે સહકારનો અવકાશ વધારશે. ઇબીઆરડીનાં સભ્ય દેશોની કામગીરીમાં ખાનગી ક્ષેત્રનાં વિકાસ સાથે સંબંધિત મુખ્ય કામગીરી હાથ ધરી શકાશે. સભ્યપદથી ખાનગી ક્ષેત્રનાં વિકાસનાં લાભ માટે ટેકનિકલ સહાય અને ક્ષેત્રીય જાણકારીનો ઉપયોગ કરવામાં ભારતને મદદ મળશે. તેનાથી દેશમાં રોકાણનાં વાતાવરણમાં સુધારો કરવામાં મદદ મળશે. ઇબીઆરડીનું સભ્યપદ ભારતીય કંપનીઓની સ્પર્ધાત્મક ક્ષમતા વધારશે તથા વ્યાવસાયિક તકો, ખરીદીની કામગીરીઓ, કન્સલ્ટન્સી એસાઇન્મેન્ટ વગેરેની દ્રષ્ટિએ આંતરરાષ્ટ્રીય બજારોની સુલભતા વધારશે. તેનાથી એક તરફ ભારતીય વ્યાવસાયિકો માટે નવી ક્ષિતિજો ખુલશે તો બીજી તરફ ભારતીય નિકાસને વેગ મળશે. સંવર્ધિત આર્થિક પ્રવૃત્તિઓ રોજગારીનાં સર્જનની સંભવિતતા વધારશે. તેનાથી ભારતીય નાગરિકો બેંકમાં રોજગારીની તકો મેળવવા સક્ષમ બનશે. નાણાકીય અસર: ઇબીઆરડીનાં સભ્યપદ માટે લઘુતમ પ્રાથમિક રોકાણ અંદાજે €1 (એક) મિલિયન યુરો થશે. જોકે આ અંદાજ સભ્યપદ મેળવવા જરૂરી શેરની લઘુતમ સંખ્યા (100)ની ખરીદી કરવાનાં ભારતનાં નિર્ણય પર આધારિત છે. જો ભારત બેંકનાં શેર વધારે સંખ્યામાં ખરીદે, તો નાણાકીય પરિણામો વધારે મળી શકે છે. આ તબક્કે મંત્રીમંડળે સૈદ્ધાંતિક રીતે બેંકમાં જોડાવા માટે શેર ખરીદવાની મંજૂરી આપી છે. પૃષ્ઠભૂમિ “યુરોપિયન બેંક ફોર રિકન્સ્ટ્રક્શન એન્ડ ડેવલપમેન્ટ (ઇબીઆરડી)”નું સભ્યપદ મેળવવા સાથે સંબંધિત મુદ્દો સરકારની વિચારણા હેઠળ હતો. છેલ્લાં થોડાં વર્ષોમાં દેશની પ્રભાવશાળી આર્થિક વૃદ્ધિ અને આંતરરાષ્ટ્રીય રાજકારણમાં દેશનો દબદબો વધવાથી ભારતે વિશ્વ બેંક, એશિયન ડેવલપમેન્ટ બેંક (એડીબી) અને આફ્રિકન ડેવલપમેન્ટ બેંક જેવી મલ્ટિ-લેટરલ ડેવલપમેન્ટ બેંકો (એમડીબી) સાથે જોડાણ ઉપરાંત આંતરરાષ્ટ્રીય વિકાસલક્ષી ક્ષેત્રમાં તેની હાજરી વધારવી જોઈએ તેવો ઉચિત વિચાર કર્યો હતો. આ પૃષ્ઠભૂમિમાં એશિયન ઇન્ફ્રાસ્ટ્રક્ચર ઇન્વેસ્ટમેન્ટ બેંક (એઆઇઆઇબી) અને ન્યૂ ડેવલપમેન્ટ બેંક (એનડીબી)માં જોડાવાનો નિર્ણય અગાઉ લેવાયો હતો.
પ્રધાનમંત્રીએ યુનાઇટેડ કિંગડમના  પ્રધાનમંત્રી મહામહિમ બોરિસ જોનસન સાથે ટેલિફોન પર વાતચીત કરી

પ્રધાનમંત્રી શ્રી નરેન્દ્ર મોદીએ આજે યુનાઇટેડ કિંગડમના પ્રધાનમંત્રી મહામહિમ બોરિસ જોનસન સાથે ટેલિફોન પર વાત કરી. બંને નેતાઓએ આ વર્ષની શરૂઆતમાં તેમની વર્ચ્યુઅલ સમિટ બાદ દ્વિપક્ષીય સંબંધોમાં પ્રગતિની સમીક્ષા કરી, અને વર્ચ્યુઅલ સમિટ દરમિયાન અપનાવેલા રોડમેપ 2030 હેઠળ પહેલેથી જ શરૂ કરાયેલા પગલાઓ પર સંતોષ વ્યક્ત કર્યો. તેઓએ ઉન્નત વેપાર ભાગીદારીની પ્રગતિની પણ સમીક્ષા કરી અને બંને દેશો વચ્ચે વેપાર અને રોકાણના જોડાણોને ઝડપથી વિસ્તૃત કરવાની સંભાવના પર સંમત થયા. નવેમ્બર 2021ની શરૂઆતમાં ગ્લાસગોમાં આગામી …
પ્રધાનમંત્રીએ ઓડિશાના ગંજમ જિલ્લામાં થયેલા એક દુ:ખદ અકસ્માતને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઓડિશાના ગંજમ જિલ્લામાં એક દુ:ખદ દુર્ઘટનામાં થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રી શ્રીએ કાર્યાલયે ટ્વિટ કર્યું; "ઓડિશાના ગંજમ જિલ્લામાં એક દુ:ખદ અકસ્માતને કારણે થયેલી જાનહાનિથી હું ખૂબ જ દુઃખી છું. આ દુ:ખદ ઘડીમાં, મારા વિચારો શોકગ્રસ્ત પરિવારો સાથે છે. હું પ્રાર્થના કરું છું કે ઘાયલો જલ્દીથી સાજા થાય:
પ્રધાનમંત્રીએ રસીકરણ અભિયાનમાં સામેલ દરેકની પ્રશંસા કરી

પ્રધાનમંત્રી શ્રી નરેન્દ્ર મોદીએ વિશ્વના સૌથી મોટા રસીકરણ અભિયાનના દરેક હિસ્સેદારોની પ્રશંસા કરી છે. કેન્દ્રીય આરોગ્ય અને પરિવાર કલ્યાણ મંત્રી ડો.મનસુખ માંડવિયાના ટ્વિટને ટાંકીને પ્રધાનમંત્રીએ ટ્વિટ કર્યું: “અમારા સાથી નાગરિકોને રસી આપવામાં આવે તે સુનિશ્ચિત કરવા માટે દરેક હિસ્સેદારો દ્વારા કરવામાં આવેલા નમૂનારૂપ પ્રયત્નોનું આ માત્ર એક ઉદાહરણ છે. ભારતના રસીકરણ અભિયાનને સફળ બનાવનાર દરેક વ્યક્તિને ધન્યવાદ. "
ગુજરાતનાં ગાંધીનગરમાં ગુજરાત ફોરેન્સિક સાયન્સ યુનિવર્સિટીના પદવીદાન સમારંભ દરમિયાન પ્રધાનમંત્રીના સંબોધનનો મૂળપાઠ

ગુજરાતના રાજ્યપાલ શ્રીમાન ઓ પી કોહલીજી, મુખ્યમંત્રી શ્રી રૂપાણીજી, ઉપમુખ્યમંત્રી શ્રી નીતિનભાઈ, મંત્રી પરિષદના તેમના સહયોગી શ્રીમાન ભુપેન્દ્રજી ચુડાસમા, શ્રી પ્રદીપસિંહ જાડેજા, ગુજરાત ફોરેન્સિક સાયન્સ યુનિવર્સિટીના ડાયરેક્ટર જર્નલ ડૉ. જે. એમ. વ્યાસ, પદવીદાનમાં ઉપસ્થિત તમામ મહાનુભવો, પુરસ્કાર વિજેતા વિદ્યાર્થીઓ, તેમના અભિભાવક અને આજે પ્રધાનમંત્રીનાં વિશેષ અતિથિ એવા જે શાળાના બાળકો જેઓ આવ્યા છે તેઓ મારા ખાસ મહેમાનો છે. ભાઈઓ અને બહેનો આપ સૌનું ગુજરાતની ફોરેન્સિક સાયન્સ યુનિવર્સિટીના ચોથા પદવીદાન સમારંભમાં હું પણ હૃદયપૂર્વક ખૂબ-ખૂબ સ્વાગત કરું છું. અને આ સ્વાગત હું એટલા માટે કરી રહ્યો છું કે કોઈ ભૂલ ન કરી બેસે કે હું અહિં અતિથિ છું. સૌથી પહેલા હું તે વિદ્યાર્થીઓને હૃદયથી અભિનંદન પાઠવું છું, જેમને આજે પદવી મળી રહી છે અને જેઓ પોતાના જીવનમાં આગળ ખૂબ મહત્ત્વપૂર્ણ યાત્રાની શરૂઆત કરવા જઈ રહ્યા છે. હું તમામ વિદ્યાર્થી વિદ્યાર્થીનીઓના માતા-પિતા અને તેમના પરિવારના અન્ય સદસ્યોને પણ હૃદયપૂર્વક અભિનંદન આપું છું. તેમનો ઉછેર, તેમના પ્રયત્નો અને તેમના પરિશ્રમ વડે જ આજે તેમની લાડકી દીકરી અને લાડકો દીકરો સફળતાના આ શિખર પર પહોંચી શક્યા છે. હું ખાસ કરીને ગુજરાત ફોરેન્સિક સાયન્સ યુનિવર્સિટી ખાતે ઉપસ્થિત રહેવા બદલ આનંદની લાગણી અનુભવ કરી રહ્યો છું. આ યુનિવર્સિટી અને અહિં અભ્યાસ કરતા વિદ્યાર્થીઓ પાયોનિયર્સ છે. આ એવી યુનિવર્સિટી નથી કે જે એવા અભ્યાસો કરાવે છે જેમની દુનિયામાં ખૂબ ચર્ચા છે. તેના બદલે ધ્યાન આપવા માટેનું કેન્દ્ર બિંદુ નિશ્ચિત છે. ગાંધીનગર સુધીનો તમારો માર્ગ સરળ નહીં રહ્યો હોય. જ્યારે તમે અહિં આવવાનું આયોજન કર્યું હશે ત્યારે મને ખાતરી છે કે લોકોએ તમને પૂછ્યું હશે કે શું તમને ખાતરી છે કે તમે આ જ કરવા માંગો છો? શું તમે અપરાધોને લગતા ઘણા બધા ટીવી શો જુઓ છો? કે પછી તમે અગાથા ક્રિસ્ટી અથવા ફેલ્યુંડાના ઘણાં બધા પુસ્તકો વાંચો છો? આમ છતાં, તમે લાગેલા રહ્યા અને એક એવો પ્રવાહ પસંદ કર્યો કે જેને પરંપરાગત રીતે બિનપરંપરાગત માનવામાં આવે છે પરંતુ આજના સમયમાં જેની તાતી જરૂરિયાત છે. આ જ દર્શાવે છે કે તમે માત્ર પોતાનામાં જ વિશ્વાસ નથી ધરાવતા પરંતુ તમારી અંદર તમારા સપનાઓને પુરા કરવા માટે દ્રઢનિશ્ચયની કુદરતી ભેટ પણ છે. આ ભેટ આગામી સમયમાં હંમેશા તમને મદદરૂપ થશે. મિત્રો, એ ગર્વની વાત છે કે ખૂબ ટૂંકા સમયમાં જીએફએસયુએ શૈક્ષણિક તજજ્ઞતા પ્રાપ્ત કરી લીધી છે, નેશનલ એસેસમેન્ટ એન્ડ એક્રેડિટેશન કાઉન્સિલે આ યુનિવર્સિટીને
ઇન્ડિયા આઈડિયાઝ શિખર સંમેલનમાં પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ આજે ઇન્ડિયા આઈડિયાઝ શિખર સંમેલનમાં સંબોધન આપ્યું હતું. અમેરિકા-ભારત વ્યવસાય પરિષદ (
પ્રધાનમંત્રીએ શ્રી પદ્મનાભ સ્વામી મંદિરે દર્શન કર્યા; સ્વદેશ દર્શન યોજનાનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે તિરુવનંતપુરમની મુલાકાત લીધી હતી. તેમણે સ્વદેશ દર્શન યોજનાનું ઉદઘાટન દર્શવાતી તકતીનું અનાવરણ કર્યું હતું. તેમણે શ્રી પદ્મનાભ સ્વામી મંદિરે દર્શન અને પ્રાર્થના કરી હતી. તિરુવનંતપુરમની મુલાકાત પહેલા પ્રધાનમંત્રીએ આજે કોલ્લમ બાયપાસનું ઉદઘાટન કર્યું હતું.
ટેક્સટાઇલ ઇન્ડિયા 2017ના ઉદ્ઘાટન પ્રસંગે પ્રધાનમંત્રીના સંબોધનનો મૂળ પાઠ

ટેક્સટાઇલ ઇન્ડિયા 2017માં તમારા બધાનું સ્વાગત છે. દેશમાં ટેક્સટાઇલ સેક્ટરમાં આ અત્યાર સુધીનો સૌથી મોટો કાર્યક્રમ છે, જેમાં દુનિયાના 100થી વધારે દેશોએ પોતાની હાજરી નોંધાવી છે. હું ટેક્સટાઇલ મંત્રાલયના આ કાર્યક્રમના આયોજકો, તેમાં સામેલ થનાર ઉદ્યોગપતિઓ, કારીગરોને શુભેચ્છા પાઠવું છું, અભિનંદન આપું છું. મને ખુશી છે કે સૌપ્રથમ વખત કેન્દ્ર અને દેશના જુદા જુદા રાજ્યોની સરકારો, ટેક્સટાઇલ ઉદ્યોગ સાથે જોડાયેલા લોકો ભેગા થયા છે અને આ મેગા ઇન્ટરનેશનલ ઇવેન્ટ મારફતે આખી દુનિયાને ભારતીય ટેક્સટાઇલ ઉદ્યોગની શક્યતાઓ દેખાડી રહ્યા છે. ટેક્સટાઇલ એક એવું ક્ષેત્ર છે, જે એગ્રિકલ્ચર અને ઉદ્યોગ વચ્ચે શ્રેષ્ઠ સેતુ તરીકે કામ કરે છે. કપાસની ખેતી હોય, સિલ્કનું ઉત્પાદન હોય, તેનું અંતિમ ઉત્પાદન ઘણું બધું ટેક્સટાઇલ સેક્ટર પર નિર્ભર કરે છે. ખેડૂતોની મહેનતનથી પાકતો કાચો માલ બજારને પહોંચતો કરવાનું કામ ટેક્સટાઇલ સેક્ટર કરે છે એટલે એક રીતે ટેક્સટાઇલ એગ્રો અને ઉદ્યોગ એમ બંનેનો જ ભાગ છે. ભારતના ઇતિહાસમાં જો કોઈ ઉદ્યોગનું હંમેશા મહત્વ રહ્યું હોય તો એ ટેક્સટાઇલ ઉદ્યોગ જ છે. હજારો વર્ષ અગાઉ ભારતીય શાસ્ત્રોમાં વસ્ત્રોના મહિમાનો ઉલ્લેખ થતો રહ્યો છે. સેંકડો વર્ષોથી આ ઉદ્યોગ બીજા દેશો સાથે વેપારનો મુખ્ય આધાર બની રહ્યો છે. જે માર્ગોથી વસ્ત્રો અને દોરાની નિકાસ બીજા દેશોમાં થતી હતી, એ માર્ગોનું નામ પણ કોઈના કોઈ દોરા પરથી પ્રચલિત થઈ ગયું હતું. આ માર્ગોથી અનેક વિદેશી દાર્શનિક ભારતને સમજવા માટે અહીં આવ્યા અને ભારતીય સંસ્કૃતિની મહાનતાનું દર્શન કરીને પરત ફર્યા હતા. પોતાના સાહિત્યમાં પણ તેમણે ભારતીય વસ્ત્રો અને ટેક્સટાઇલ ઉદ્યોગની તાકાતને મુખ્ય સ્થાન આપ્યું હતું. અલગ-અલગ સમયગાળામાં આપણા દેશના સાહિત્યમાં પણ તેની છાપ દેખાય છે. લગભગ દોઢ વર્ષ અગાઉ ચેન્નાઈમાં પ્રથમ વખત નેશનલ હેન્ડલૂમ ડેનો સમારંભ યોજાયો હતો. એ સમયે મને બનારસના એક વણકર ભાઈએ એક
રાષ્ટ્રપતિ કોવિંદની ટિપ્પણી રાષ્ટ્રીય પ્રગતિ પ્રત્યેના તેમના જુસ્સાને દર્શાવે છે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું છે કે રાષ્ટ્રપતિ શ્રી રામ નાથ કોવિંદ દ્વારા પદ છોડવાની પૂર્વસંધ્યાએ રાષ્ટ્રને પ્રેરણાદાયી સંબોધન "તે ભાવનાને પ્રતિબિંબિત કરે છે જે સાથે તેમણે આપણા રાષ્ટ્રપતિ તરીકે રાષ્ટ્રની સેવા કરી." એક ટ્વીટમાં પ્રધાનમંત્રી શ્રીએ કહ્યું: "રાષ્ટ્રપતિ કોવિંદનું પ્રેરણાદાયી સંબોધન. તેમની ટિપ્પણી રાષ્ટ્રીય પ્રગતિ પ્રત્યેનો તેમની જુસ્સો દર્શાવે છે અને તે ભાવનાને પ્રતિબિંબિત કરે છે કે જે સાથે તેમણે રાષ્ટ્રપતિ તરીકે રાષ્ટ્રની સેવા કરી."
પ્રગતિનાં માધ્યમથી પ્રધાનમંત્રીનો સંવાદ

પ્રધાનમંત્રી શ્રી નરેન્દ્ર મોદીએ આજે આઈસીટી આધારિત સક્રિય શાસન અને સમયબદ્ધ અમલકારી સંબંધી બહુકોણીય મંચ ‘પ્રગતિ’ના માધ્યમથી પોતાના 9મા સંવાદ કાર્યક્રમની અધ્યક્ષતા કરી હતી. સીમા શુલ્ક અને ઉત્પાદન ક્ષેત્ર સાથે સંકળાયેલા લોકોની ફરિયાદો પ્રત્યે કડક વલણ અપનાવતા પ્રધાનમંત્રીએ આદેશ આપ્યો કે જવાબદાર અધિકારીઓ સામે કડક કાર્યવાહી કરવામાં આવશે. તેમણે દરેક સચિવોથી આગ્રહ કર્યો, જેમના વિભાગ વ્યાપક જન-સંપર્ક સાથે સંકળાયેલા છે તેઓ ફરિયાદોના ઉચ્ચ સ્તરીય નિરીક્ષણ માટે તાત્કાલિક પ્રણાલી સ્થાપિત કરે. પોતાની સમીક્ષા દરમ્યાન પ્રધાનમંત્રીએ રસ્તા, રેલવે, કોલસા, વીજળી અને રીન્યુઅલ એનર્જી ક્ષેત્રો સંબંધી દરેક મહત્વપૂર્ણ સંરચના પરિયોજનાઓની સમીક્ષા કરી હતી. આ પરિયોજનાઓ મહારાષ્ટ્ર, હરિયાણા, ઉત્તર પ્રદેશ, હિમાચલ પ્રદેશ, ઝારખંડ, પશ્ચિમ બંગાળ, ઓરિસ્સા, છત્તીસગઢ અને રાજસ્થાન જેવા વિભિન્ન રાજ્યોમાં ફેલાયેલી છે. આજે જે મહત્વપૂર્ણ પરિયોજનાઓની સમીક્ષા કરવામાં આવી હતી તેમાં મુંબઈ ટ્રાન્સ – હાર્બર લિન્ક, દિલ્હી – મુંબઈ ઇન્ડસ્ટ્રીયલ કોરિડોર અને અલ્હાબાદથી હલ્દિયા સુધી જળમાર્ગ વિકાસ પરિયોજનાનો સમાવેશ થાય છે. પ્રધાનમંત્રીએ ઉજ્જવલ ડિસ્કોમ એસ્યોરન્સ યોજના (ઉદય)ની પ્રગતિની પણ સમીક્ષા કરી હતી. પ્રધાનમંત્રીએ રાષ્ટ્રીય વૃદ્ધ જન પેન્શન યોજનાના અમલીકરણની સમીક્ષા કરી અને એ બાબત પર ભાર મુક્યો હતો કે લાભાર્થીઓને સમયસર ચૂકવણી કરવામાં આવે.
મણિપુર સંગાઈ મહોત્સવમાં પ્રધાનમંત્રીના વીડિયો સંદેશનો મૂળપાઠ

ખુરમ જરી. સંગાઈ મહોત્સવનાં સફળ આયોજન માટે મણિપુરના તમામ લોકોને ખૂબ ખૂબ અભિનંદન. કોરોનાને કારણે આ વખતે બે વર્ષ બાદ સાંગાઈ મહોત્સવનું આયોજન કરવામાં આવ્યું. મને ખુશી છે કે આ આયોજન પહેલા કરતા પણ વધુ ભવ્ય સ્વરૂપમાં બહાર આવ્યું. તે મણિપુરના લોકોની ભાવના અને જુસ્સાને દર્શાવે છે. ખાસ કરીને મણિપુર સરકારે જે રીતે એક વ્યાપક વિઝન સાથે તેનું આયોજન કર્યું તે ખરેખર પ્રશંસનીય છે. આ માટે હું મુખ્યમંત્રી એન બિરેન સિંહજી અને સમગ્ર સરકારની પ્રશંસા કરું છું. સાથીઓ, મણિપુર એક એવું રાજ્ય છે, જે કુદરતી સૌંદર્ય, સાંસ્કૃતિક સમૃદ્ધિ અને વિવિધતાઓથી ભરેલું છે, જેથી દરેક વ્યક્તિ એકવાર જરૂરથી અહીં આવવા માગે છે. જે રીતે જુદા જુદા મણકા એક દોરામાં સુંદર માળા બનાવે છે, તેવી જ રીતે મણિપુર પણ છે. એટલે જ મણિપુરમાં આપણે લઘુ ભારત જોઈએ છીએ. આજે અમૃત કાળમાં દેશ 'એક ભારત, શ્રેષ્ઠ ભારત'ની ભાવના સાથે આગળ વધી રહ્યો છે. આવી સ્થિતિમાં "ફેસ્ટિવલ ઓફ વન-નેસ" થીમ પર સંગાઇ ફેસ્ટિવલનું સફળ આયોજન આપણને ભવિષ્ય માટે વધુ ઊર્જા આપશે, નવી પ્રેરણા આપશે. સાંગાઈ માત્ર મણિપુરનું રાજ્ય પ્રાણી જ નથી, પરંતુ ભારતની આસ્થા અને માન્યતાઓમાં પણ તેનું વિશેષ સ્થાન રહ્યું છે. તેથી, ભારતની જૈવિક વિવિધતાની ઉજવણી માટે પણ સંગાઈ ઉત્સવ એક ઉત્તમ તહેવાર છે. તે પ્રકૃતિ સાથે ભારતના સાંસ્કૃતિક અને આધ્યાત્મિક સંબંધોની પણ ઉજવણી કરે છે. સાથે જ આ તહેવાર ટકાઉ જીવનશૈલી માટે જરૂરી સામાજિક સંવેદનાઓને પણ પ્રેરિત કરે છે. જ્યારે આપણે પ્રકૃતિ, પ્રાણીઓ અને છોડને પણ આપણા તહેવારો અને ઉત્સવોનો એક ભાગ બનાવીએ છીએ, ત્યારે સહ-અસ્તિત્વ આપણાં જીવનનો એક સહજ ભાગ બની જાય છે. ભાઇઓ બહેનો, મને જણાવવામાં આવ્યું છે કે "એકતાના તહેવાર"ની ભાવનાને આગળ વધારતા આ વખતે સંગાઈ મહોત્સવ માત્ર રાજધાનીમાં જ નહીં પરંતુ સમગ્ર રાજ્યમાં આયોજિત કરવામાં આવ્યો. નાગાલેન્ડ બોર્ડરથી લઈને મ્યાનમાર બોર્ડર સુધી લગભગ 14 સ્થળો પર આ ફેસ્ટિવલના અલગ-અલગ રંગ જોવા મળ્યા. આ એક ખૂબ જ પ્રશંસનીય પહેલ રહી. જ્યારે આપણે આવા કાર્યક્રમોને વધુને વધુ લોકો સાથે જોડીએ છીએ, ત્યારે જ તેની સંપૂર્ણ સંભાવના બહાર આવી શકે છે. સાથીઓ, આપણા દેશમાં તહેવારો, ઉત્સવો અને મેળાઓની સદીઓ જૂની પરંપરા છે. આના દ્વારા આપણી સંસ્કૃતિ તો સમૃદ્ધ બને જ છે, સાથે સાથે સ્થાનિક અર્થતંત્રને પણ ઘણી તાકાત મળે છે. સંગાઇ ફેસ્ટિવલ જેવા કાર્યક્રમો રોકાણકારો, ઉદ્યોગોને પણ આકર્ષે છે. મને વિશ્વાસ છે કે આ તહેવાર, ભવિષ્યમાં પણ, આવા જ હર્ષોલ્લાસ અને રાજ્યના વિકાસ માટે એક શક્તિશાળી માધ્યમ બનશે. આ જ ભાવના સાથે, આપ સૌનો ખૂબ ખૂબ આભાર!
પ્રધાનમંત્રી શ્રીએ ગુજરાતમાં મા ઉમિયા ધામ વિકાસ પ્રોજેક્ટના શિલાન્યાસ પ્રસંગે સંબોધન કર્યુ

પ્રધાનમંત્રી શ્રી નરેન્દ્ર મોદીએ આજે વિડિયો કોન્ફરન્સિંગ દ્વારા ગુજરાતમાં ઉમિયા માતા ધામ મંદિર અને મંદિર પરિસરનો સમાવેશ કરતા મા ઉમિયા ધામ વિકાસ પ્રોજેક્ટના શિલાન્યાસ પ્રસંગે વાત કરી હતી. પ્રધાનમંત્રીએ કહ્યું કે આ પ્રોજેક્ટ ‘સબકા પ્રયાસ’ની કલ્પનાનું એક ઉત્તમ ઉદાહરણ છે, કારણ કે આ શુભ પ્રોજેક્ટ બધાના પ્રયત્નોથી પૂર્ણ થશે. તેમણે ભારપૂર્વક જણાવ્યું હતું કે ભક્તોએ આધ્યાત્મિક હેતુની સાથે સાથે સમાજ સેવાના હેતુ સાથે સાહસમાં ભાગ લેવો જોઈએ કારણ કે લોકોની સેવા કરવી એ સૌથી મોટી પૂજા છે. પ્રધાનમંત્રીએ સભાને સંસ્થાના તમામ પાસાઓમાં કૌશલ્ય વિકાસના તત્વનો સમાવેશ કરવા જણાવ્યું હતું. “આપણા જૂના જમાનામાં, કુટુંબની રચના એવી રીતે થતી હતી કે જેથી કરીને કૌશલ્યને વારસા તરીકે આગામી પેઢી સુધી પહોંચાડી શકાય. હવે સામાજિક માળખું ઘણું બદલાઈ ગયું છે, તેથી આપણે તેના માટે જરૂરી મિકેનિઝમ ગોઠવીને આ કરવું પડશે”, તેમણે કહ્યું. શ્રી મોદીએ બેટી બચાવો બેટી પઢાવો અભિયાન દરમિયાન તેમની ઊંઝાની મુલાકાતને યાદ કરી. તે મુલાકાત દરમિયાન તેમણે ભારપૂર્વક જણાવ્યું હતું કે સ્ત્રી જન્મ દરમાં ભારે ઘટાડો એ એક કલંક છે. તેમણે પડકાર સ્વીકારવા બદલ લોકોનો આભાર માન્યો અને ધીમે ધીમે એવી પરિસ્થિતિ ઉભી થઈ રહી છે કે જ્યાં છોકરીઓની સંખ્યા લગભગ છોકરાઓની સમકક્ષ થઈ ગઈ છે. તેવી જ રીતે, તેમણે માઉમિયાના આશીર્વાદ અને પ્રદેશમાં પાણીની પરિસ્થિતિનો સામનો કરવા માટે ભક્તોની ભાગીદારીને યાદ કરી. તેમણે ટપક સિંચાઈ પદ્ધતિને મોટા પાયે અપનાવવા બદલ તેમનો આભાર માન્યો હતો. પ્રધાનમંત્રીએ કહ્યું કે જો મા ઉમિયા આધ્યાત્મિક માર્ગદર્શક છે, તો આપણી ભૂમિ આપણું જીવન છે. તેમણે પ્રદેશમાં સોઈલ હેલ્થ કાર્ડ અપનાવવા અંગે સંતોષ વ્યક્ત કર્યો હતો. તેમણે ઉત્તર ગુજરાત પ્રદેશમાં લોકોને ઓર્ગેનિક ખેતી તરફ વળવા જણાવ્યું હતું. સજીવ ખેતીને ઝીરો બજેટ ફાર્મિંગ પણ કહી શકાય. “ઠીક છે, જો તમને મારી વિનંતી યોગ્ય લાગતી નથી, તો હું એક વિકલ્પ સૂચવીશ. જો તમારી પાસે 2 એકરની ખેતીની જમીન હોય, તો ઓછામાં ઓછી 1 એકરમાં જૈવિક ખેતી કરવાનો પ્રયાસ કરો અને બાકીના 1 એકરમાં, તે હંમેશની જેમ કરો. બીજા વર્ષ માટે પણ આ જ પ્રયાસ કરો. જો તમને તે ફાયદાકારક લાગતું હોય, તો તમે સમગ્ર 2 એકર માટે ઓર્ગેનિક ફાર્મિંગ પર જઈ કરી શકો છો. આનાથી ખર્ચમાં બચત થશે અને પરિણામે આપણી જમીનનો કાયાકલ્પ થશે", તેમણે વિનંતી કરી. તેમણે તેમને 16મી ડિસેમ્બરે ઓર્ગેનિક ફાર્મિંગ પરના કાર્યક્રમમાં ભાગ લેવા આમંત્રણ આપ્યું હતું. તેમણે તેમને નવી પાક પદ્ધતિ અને પાક અપનાવવા વિનંતી કરી.
શિખ ગુરુદ્વારા અધિનિયમ, 1925 માં સંશોધનને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે આજે (10-3-2016) શિખ ગુરુદ્વારા અધિનિયમ, 1925માં સંશોધનની બાબતમાં ગૃહ મંત્રાલયના પ્રસ્તાવ પર વિચાર કર્યો જેમાં સંસદના માધ્યમથી અધિનિયમને સંશોધિત કરીને શિખ ગુરુદ્વારા અધિનિયમ 1925 અંતર્ગત ગઠિત બોર્ડ તથા સમિતિઓના સભ્યોની ચૂંટણીમાં મત નાંખવા માટે વર્ષ 1944માં સહજધારી શિખોને અપાયેલી છૂટને સમાપ્ત કરવાનો આગ્રહ કરાયો. આના અનુરૂપ કેન્દ્રીય મંત્રિમંડળે સંસદ દ્વારા શિખ ગુરુદ્વારા અધિનિયમ, 1925માં સંશોધન કરવાના ગૃહ મંત્રાલયના પ્રસ્તાવને મંજૂરી આપી દીધી છે, જે 08-10-2003ની પાછલી તારીખથી પ્રભાવી માનવામાં આવશે.